תקנות לעידוד השקעות הון (הפחתת מחזור בסיס)

{{ח:התחלה}}
{{ח:כותרת|תקנות לעידוד השקעות הון (הפחתת מחזור בסיס), התשס״ז–2007}}

{{ח:פתיח-התחלה}}
{{ח:תיבה|ק״ת תשס״ז, 1142|תקנות לעידוד השקעות הון (הפחתת מחזור בסיס)}}; {{ח:תיבה|תשס״ט, 355|תיקון}}.
{{ח:סוגר}}
{{ח:מפריד}}

{{ח:מבוא}}
בתוקף סמכותנו לפי {{ח:חיצוני|חוק לעידוד השקעות הון#סעיף 74|סעיף 74(ה)}} {{ח:חיצוני|חוק לעידוד השקעות הון|לחוק לעידוד השקעות הון, התשי״ט–1959}} (להלן – החוק), אנו מתקינים תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשס״ט}}
{{ח:ת}} בתקנות אלה –
{{ח:ת|סוג=הגדרה}} ”דיני הפחת“ – כל אחד מאלה:
{{ח:תתת|(1)}} הוראות לפי {{ח:חיצוני|פקודת מס הכנסה|פקודת מס הכנסה}} (להלן – הפקודה) המתירות ניכוי בעד פחת או הפחתה;
{{ח:תתת|(2)}} הוראות המתירות ניכוי בעד פחת לפי {{ח:חיצוני|חוק מס הכנסה (תיאומים בשל אינפלציה)|חוק מס הכנסה (תיאומים בשל אינפלציה), התשמ״ה–1985}};
{{ח:תתת|(3)}} הוראות המתירות ניכוי בעד פחת לפי {{ח:חיצוני|חוק לעידוד השקעות הון|החוק}};
{{ח:תתת|(4)}} הוראות המתירות הפחתה לפי {{ח:חיצוני|חוק עידוד התעשיה (מסים)|חוק עידוד התעשיה (מסים), התשכ״ט–1969}};
{{ח:ת|סוג=הגדרה}} ”הוצאות מחקר ופיתוח“ – הוצאות, כולל הוצאות הון, אשר הוצאו למחקר מדעי לצורך קידומו או פיתוחו של מפעל בתחומי התעשיה ושאושרו בידי מי שהסמיך שר התעשיה המסחר והתעסוקה לעניין {{ח:חיצוני|פקודת מס הכנסה#סעיף 20א|סעיף 20א לפקודה}}, למעט אם הוצאו בעבור אחר, בניכוי סכומים ששימשו לרכישת נכס המשמש לפעולות מחקר ופיתוח, ובתוספת הפחת לפי דיני הפחת שנוכה בשל נכס כאמור, כל עוד הוא משמש לפעילות האמורה;
{{ח:ת|סוג=הגדרה}} ”חוק לעידוד מחקר ופיתוח“ – {{ח:הערה|(נמחקה);}}
{{ח:ת|סוג=הגדרה}} ”מחיר מקורי מתואם“ – המחיר המקורי כהגדרתו {{ח:חיצוני|פקודת מס הכנסה#סעיף 88|בסעיף 88 לפקודה}}, כשהוא מתואם מיום הרכישה של הנכס עד תום שנת המס שקדמה לתקופת ההשקעה;
{{ח:ת|סוג=הגדרה}} ”מפעל מאושר“ – מפעל מאושר ששנת ההפעלה שלו היא שנת המס 2005 או לאחריה;
{{ח:ת|סוג=הגדרה}} ”מפעל קשור“ – אחד מאלה:
{{ח:תתת|(1)}} מפעל שהוא בבעלות חברה שבבעלותה מפעל אחר באותו תחום;
{{ח:תתת|(2)}} מפעל שהוא בבעלות חברה שבעל השליטה בה הוא גם בעל שליטה בחברה אחרת שבבעלותה מפעל אחר באותו תחום;
{{ח:תת}} ובלבד שלא מתקיימים במפעל האמור להנחת דעתו של פקיד השומה כל התנאים הקבועים {{ח:חיצוני|חוק לעידוד השקעות הון#סעיף 51|בפסקה (א) של ההגדרה ”מפעל קשור“ בסעיף 51 לחוק}};
{{ח:תת}} לעניין הגדרה זו, ”בעל שליטה“ ו”יחד עם אחר“ – כהגדרתם {{ח:חיצוני|חוק לעידוד השקעות הון#סעיף 51|בהגדרה ”מפעל קשור“ בסעיף 51 לחוק}};
{{ח:ת|סוג=הגדרה}} ”מפעל תעשייתי“ – כהגדרתו {{ח:חיצוני|חוק לעידוד השקעות הון#סעיף 51|בסעיף 51 לחוק}};
{{ח:ת|סוג=הגדרה}} ”נכסים יצרניים“ – כהגדרתם {{ח:חיצוני|חוק לעידוד השקעות הון#סעיף 51|בסעיף 51 לחוק}};
{{ח:ת|סוג=הגדרה}} ”נכסים מקוריים“ – נכסים יצרניים, למעט בניינים, שהיו למפעל בתום שנת המס שקדמה לתקופת ההשקעה, שלגביהם זכאי היה המפעל לתבוע ניכוי בעד פחת בשנת המס הראשונה של תקופת ההשקעה, אילו היה נתבע בשל הנכס פחת מיום רכישתו, לפי {{ח:חיצוני|תקנות מס הכנסה (פחת)|תקנות מס הכנסה (פחת), 1941}};
{{ח:ת|סוג=הגדרה}} ”פעילות ייצורית“ – כהגדרתה {{ח:חיצוני|חוק לעידוד השקעות הון#סעיף 51|בהגדרה ”מפעל תעשייתי“ שבסעיף 51 לחוק}};
{{ח:ת|סוג=הגדרה}} ”ראש המינהל למחקר ולפיתוח תעשייתי“ – כהגדרתו {{ח:חיצוני|חוק לעידוד השקעות הון#סעיף 18א|בסעיף 18א לחוק}};
{{ח:ת|סוג=הגדרה}} ”שירותי מחקר ופיתוח“ – מחקר ופיתוח תעשייתי בעבור תושב חוץ, ובלבד שניתן על כך אישור מאת ראש המינהל למחקר ולפיתוח תעשייתי;
{{ח:ת|סוג=הגדרה}} ”שנת המס להשוואה“ – אחת מאלה, לפי הענין:
{{ח:תתת|(1)}} היתה למפעל הכנסה בכל אחת משמונה שנות המס המסתיימות בשנה הקובעת – שנת המס שקדמה בחמש שנים לשנה הקובעת;
{{ח:תתת|(2)}} לא היתה למפעל הכנסה בתקופה האמורה בפסקה (1) והיתה לו הכנסה בכל אחת מחמש שנות המס המסתיימות בשנה הקובעת – שנת המס שקדמה בשלוש שנים לשנה הקובעת;
{{ח:תתת|(3)}} לא התקיימו במפעל התנאים של פסקאות (1) או (2) – שנת המס שקדמה בשנתיים לשנה הקובעת;
{{ח:ת|סוג=הגדרה}} ”תקופת ההשקעה“ – תקופה של חמש שנים המסתיימת בתום השנה הקובעת.

{{ח:סעיף|2|הפחתת מחזור בסיס}}
{{ח:ת}} מפעל מאושר ומפעל מוטב רשאים להפחית את מחזור הבסיס בשיעור של 10% לכל שנת מס החל בשנה הקובעת, ובלבד שבשנה הקובעת התקיימו כל התנאים שלהלן ושבשנת המס התקיימו התנאים הקבועים בפסקאות (1) ו־(2):
{{ח:תת|(1)}} הוצאות המחקר והפיתוח שהוציא המפעל בשנת המס, לפני שהופחתו מהן מענקים שהתקבלו לפי {{ח:חיצוני|חוק לעידוד מחקר ופיתוח בתעשיה|חוק לעידוד מחקר ופיתוח}}, לא פחתו מ־7 אחוזים ממחזורו בשנת המס, או שהוצאות המחקר והפיתוח שהוציא המפעל בשנת המס ובשנה שקדמה לה, לפני שהופחתו מהן מענקים שהתקבלו לפי {{ח:חיצוני|חוק לעידוד מחקר ופיתוח בתעשיה|חוק לעידוד מחקר ופיתוח}}, לא פחתו מ־7 אחוזים מסך מחזורו בשנת המס ובשנה שקדמה לה;
{{ח:תת|(2)}} 20 אחוזים לפחות מכלל העובדים בחברה שהיא בעלת המפעל בשנת המס או לפי חישוב הממוצע בשנת המס ובשנה שקדמה לה, הם בעלי תואר אקדמי בתחומי ההנדסה, המחשבים, מדעי הטבע או המדעים המדויקים, העובדים במפעל בתחום השכלתם האקדמית כאמור; לענין זה יחושב עובד במשרה חלקית או עובד שעבד בחלק משנת המס בלבד, באופן יחסי, לפי היקף המשרה או תקופת עבודתו באותה שנה, לפי הענין, וחישוב הממוצע ייעשה לפי חישוב סך כל העובדים בעלי תואר אקדמי כאמור באותן שתי שנים, מחולק בסך כל העובדים בחברה בשנים כאמור;
{{ח:תת|(3)}} התקיים במפעל אחד משני אלה:
{{ח:תתת|(א)}} מחזור המפעל בשנה הקובעת ממכירת מוצרים שיוצרו בו בשנת המס להשוואה, לא עלה על 50% ממחזורו באותה שנה או שמחזור המפעל בשנה שלאחר השנה הקובעת ממכירת מוצרים שיוצרו בו בשנת המס הראשונה שלאחר שנת המס להשוואה, לא עלה על 50% ממחזורו באותה השנה;
{{ח:תתת|(ב)}} לגבי מפעל –
{{ח:תתתת|(1)}} שהיתה לו הכנסה בכל אחת משמונה שנות המס המסתיימות בשנה הקובעת – השקעת המפעל ברכישת נכסים יצרניים, למעט השקעה בבניינים, שנעשתה בתקופת ההשקעה, היתה בסכום השווה ל־50% לפחות מהמחיר המקורי המתואם של הנכסים המקוריים;
{{ח:תתתת|(2)}} שלא היתה לו הכנסה בכל אחת משמונה שנות המס המסתיימות בשנה הקובעת והיתה לו הכנסה בכל אחת מחמש שנות המס המסתיימות בשנה הקובעת – ההשקעה המזערית המזכה המסתיימת בשנה הקובעת לא פחתה מ־75% מההשקעה ברכישת נכסים יצרניים, למעט בבניינים, מיום הקמת המפעל עד תום שנת המס שקדמה לשנה שבה החלה ההשקעה המזערית המזכה;
{{ח:תתתת|(3)}} שלא התקיימו בו התנאים הנקובים ברישה של פסקאות משנה (1) או (2) – ההשקעה המזערית המזכה המסתיימת בשנה הקובעת לא פחתה מההשקעה ברכישת נכסים יצרניים, למעט בבנינים, מיום הקמת המפעל עד תום שנת המס שקדמה לשנה שבה החלה ההשקעה המזערית המזכה.

{{ח:סעיף|3|מפעל קשור}}
{{ח:תת|(א)}} היה למפעל מאושר או למפעל מוטב מפעל קשור, יראו, לענין התקיימות התנאים הקבועים {{ח:פנימי|סעיף 2|בתקנה 2}}, את המפעל הקשור ואת המפעל המאושר או המפעל המוטב, לפי הענין, כמפעל אחד, ולענין {{ח:פנימי|סעיף 2|תקנה 2(2)}} יראו את שתי החברות כחברה אחת.
{{ח:תת|(ב)}} לענין תקנת משנה (א), יראו גם מפעל תעשייתי שתושב חוץ הוא בעליו היחידי, במישרין או בעקיפין (להלן – מפעל המו״פ), כמפעל קשור של מפעל תעשייתי אחר, אם מתקיימים כל אלה:
{{ח:תתת|(1)}} המפעל התעשייתי האחר הוא מפעל מוטב או מפעל מאושר;
{{ח:תתת|(2)}} המפעל התעשייתי האחר הוא בבעלותו המלאה, במישרין או בעקיפין, של תושב החוץ שהוא בעליו היחידי, במישרין או בעקיפין, של מפעל המו״פ;
{{ח:תתת|(3)}} מפעל המו״פ נותן לתושב החוץ שירותי מחקר ופיתוח לצורכי הפעילות הייצורית של המפעל התעשייתי האחר, הכל כפי שאישר לענין זה ראש המינהל לפיתוח ומחקר תעשייתי.
{{ח:תת|(ג)}} לענין התקיימות התנאים הקבועים {{ח:פנימי|סעיף 2|בתקנה 2}}, יראו את הוצאות המחקר ופיתוח של מפעל המו״פ בעבור תושב החוץ, כהוצאות מחקר ופיתוח.
{{ח:תת|(ד)}} היה חלק ממפעל המו״פ נותן שירותי מחקר ופיתוח כאמור, יראו את החלק האמור בלבד כמפעל קשור למפעל התעשייתי האחר, והוראות תקנה זו יחולו בשינויים המתחייבים.
{{ח:תת|(ה)}} על מפעל המו״פ לא יחולו תקנות אלה, אם מתקיימים בו תנאי תקנה זו בלבד.

{{ח:סעיף|4|הפחתת מחזור בסיס של הרחבה קודמת}}
{{ח:ת}} הפחתת מחזור הבסיס כאמור {{ח:פנימי|סעיף 2|בתקנה 2}}, תחול לגבי מחזור הבסיס של ההרחבה שלגביה התקיימו התנאים הקבועים {{ח:פנימי|סעיף 2|בתקנה 2}} ולגבי כל מחזורי הבסיס של ההרחבות שקדמו לאותה הרחבה, ובלבד שהשנה הקובעת שלהן לא קדמה לשנת המס 1996.

{{ח:סעיף|5|תחילה ותחולה}}
{{ח:ת}} תקנות אלה יחולו על מפעל מוטב בשנת המס 2004 ואילך ועל מפעל מאושר בשנת המס 2005 ואילך, ואולם מפעל מאושר ששנת ההפעלה של ההרחבה בו היא שנת המס 2004 או לפניה ויש בידיו אישור מהמנהלה להפחתת מחזור הבסיס לגבי אותה הרחבה, רשאי להפחית את מחזור הבסיס כאמור {{ח:פנימי|סעיף 2|בתקנה 2}}, החל בשנת המס 2005, ואם בשנת המס 2005 או לאחריה התקיימו בהרחבה התנאים הקבועים {{ח:פנימי|סעיף 2|בפסקאות (1) ו־(2) של תקנה 2}}.

{{ח:חתימות|ט״ז באב התשס״ז (31 ביולי 2007)}}
* '''רוני בר־און'''
שר האוצר
* '''אלי ישי'''
שר התעשיה המסחר והתעסוקה
{{ח:סוגר}}
{{ח:סוף}}
[[קטגוריה:בוט חוקים]]